කරවිට දෙනියකඩේ ප්‍රදේශයේ තට්ටු 35 ක අඩි 115 ක් ගැඹුරු පතලයක දී (13) පස්වරුවේ මෙම අනතුර සිදුවී තිබේ.මියගොස් ඇත්තේ පතලයේ දෝනාවක වැඩ කරමින් සිටි අයෙකි.මැණික් පතලයේ උමං (දෝනා) වලට සවිකර තිබූ ආධාරක ලීයක් ගැලවී පස් කණ්ඩියක් කඩා වැටී අනතුර සිදුවී ඇතැයි පරීක්ෂණවලදී හෙළිවිය.මියගොස් ඇත්තේ කරවිට පදිංචි මරික්කාර් තාහිර් මොහොමඩ් හිලිර් නමැති 49 හැවිරිදි අවිවාහකයෙකි.මේ තට්ටු පතලය තුළ ප්‍රධාන දෝනාව (උමඟක්) කපා ඒ තුළින් තවත් දෝනාවක් හෙවත් කට්ටි දෝනාවක් තුළදී අනතුර සිදු වී තිබේ.ඒ අවස්ථාවේදී තවත් තිදෙනෙකු පතලයේ සිටි අතර ඔවුන්ට අනතුරක් සිදු වී නැත.